cyanic-selkie/wikianc huggingface dataset:
Maria Mutagamba
Gye yazaalibwa n'obuyigirize
Mutagamba yazaalibwa mu Disituliki y'e Rakai nga 5 Ogwomwenda / September 1952. Yasomera mu St. Aloysius Senior Secondary School e Bwanda, mu Disitulikiti y'e Kalungu era gye yatuulira S4 u 1970. Yeeyongerayo ku ssomero lya Mount Saint Mary's College Namagunga mu Disitulikiti y'e Mukono gye yatuullira S6 nga yasomerayo wakati wa (1971–1972). Yeeyongerayo mu Makerere University okuva mu 1973 okutuusa mu 1976, n'atikkirwa Ddiguli mu Byenfuna eya Bachelor of Arts in economics. Era yafuna ne Dipulooma mu kompyuta eya computer programming mu ttendekero lya ICL Computer School e Nairobi, Kenya, nga yagifuna mu 1980, n'afuna ne satifikeeti mu byobukulembeze okuva mu ttendekero lya John F. Kennedy School of Government e Cambridge, Massachusetts, mu Bungereza (United States), ng'eno yagifuna mu 1997. Mu 2013, yaweebwa Ddiguli ey'ekitiibwa kya Dokita (an honorary doctorate in law) okuva mu McMaster University e Canada.
Emirimu gye
Mutagamba yakolako mu Bbanka ng'akolera mu Bbanka ya Uganda Enkulu okuva mu 1976 okutuuka mu 1980 oluvannyuma yafuuka Dayirekita wa Bbanka okuva mu 1991 okutuuka mu 1999. Mu 1999–2000, yafuuka mumyuka wa Ssaabawandiisi w'ekibiina ky'ebyobufuzi ekya Democratic Party. Mu 2000, yalondebwa okufuuka Minisita omubeezi ow'ensonga z'amazzi ate mu 2006 n'alondebwa okufuuka Minisita omujjuvu ow'amazzi n'obutonde bw'ensi, nga yabeera mu kifo kino okutuuka mu 2012. Ye yali Pulezidenti w'olukiiko lwa Baminisita b'ensonga z'amazzi ab'omu Afrika yonna okuva mu 2004 okutuuka mu 2012 era akwataganya ekibiina k'abakazi abafaayo ku mazzi n'obuyonjo mu nsi yonna ekya Global Women Leaders Forum for Water and Sanitation okuva mu 2005 okutuuka mu 2012. Era yamyukako n'akulira ekitongole kya United Nations Task Force on Integrated Water Resource Management. Ajjukirwa nnyo olw'okukola ennyo olw'okulaba ng'amazzi amayonjo gabuna mu bantu ne mu kitongole kya Global Water Harvesting Network.
Mutagamba yaweerezaako nga Minisita w'Ebyobulambuzi, ensolo ez'omunsiko n'ebiramu ebibeera m mazzi okuva nga 15 Ogwomunaana / August 2012 okutuuka nga 6 Ogwomukaaga / June 2016 nga yasikizibwa Ephraim Kamuntu. Bwe yali Minisita, ajjukirwa olw'okutumbula ebyokulya omuli emagi, enva endiirwa ne chapati gye bazingamu eggi emanyiddwa nga Rolex. Yakomyawo n'empaka za Nnalulungi wa w'ebyobulambuzi owa Uganda. Yava mu byobufuzi mu 2016 olw'obulwadde obwali bumubala embiriizi.
Obirala ebimukwatako ng'omuntu
Yafumbirwa Tarsis Matthew Mutagamba eyali omukozi wa Bbanka enkulu eya Uganda okumala emyaka 17 okutuusa lwe yalekulira mu 1980. Y'akulira ababazi b'ebitabo aba Bbanka Omuddugavu eyasooka mu Afrika. Tarsis yafa ndwadde ya Mutima nga 2 Gatonnya/ January 2004 ng'alina emyaka 70. Yaleka azadde abaana 16.
James Nsaba Buturo
James Nsaba Buturo munnabyabufuzi munnayuganda. Ye minisita omubeezi ow'empisa n'obwesimbu mu woofiisi y'omumyuka wa pulezidenti wa Uganda mu kabneeti ya Uganda okuva nga 1 Ogwomukaaga 2006 okutuusa lwe yalekulira nga 15 Ogwokusatu 2011. Mu kukyusakyusa mu baminisita ba Uganda okwaolebwa nga 27 Ogwolutaano 2011, era ekifo kye ne kiweebwa Father Simon Lokodo. Era yaweerezaako ng'omubaka wa paalamenti omulonde akiikiira ekitundu kya "Bufumbira County East",mu disitulikiti y'e Kisoro, okuva mu mwaka gwa 2001 okutuuka mu mwaka gwa 2011. Mu mwaka gwa 2011 mu kulonda kwa bonna, Nsaba Buturo yawanguwa Wagahugu Kwizera ow'ekibiina ky'ebyobufuzi ekya National Resistance Movement mu kamyufu era ng'ono ye yali omubaka wa paalamenti eyali mu kifo kino. Nsaba Buturo yalemerako okuvuganya mu kulonda kwa bonna era yeesimbawo ku bwannamunigina wabula era yawangulwa.
Emirimu
Okuva mu mwaka gwa 1977 okutuuka mu mwakagwa 1986, yaweerezaako ng'omukungu wa District mu gavumenti ey'ebitundu. Oluvannyuma yasenguka n'agenda mu ggwanga lya United Kingdom, gye yaweerereza ng'omukungu w'ebyenkulaakulana okuva mu mwaka gwa 1989 okutuuka mu mwaka gwa 1995. Mu mwaka gwa 1999 yakomawo mu Uganda era n'alondebwa nga ssenkulu w'okuteekateeka n'okulondoola ekitongole ekirwanyisa akawuka akaleeta obulwadde bwa mukenenya (Uganda AIDS Commission) ekifo kye yaweererezaamu okutuuka mu mwaka gwa 2001.
Mu mwaka gwa 2001, yayingira ebyobufuzi era n'alondebwa ku kifo kifo ky'oubaka wa paalamenti akiikirira ekitundu kya "Bufumbira County East", mu disitulikiti y'e Kisoro. Era yaddamu okulondeba mu kifo kye kimu mumwaka gwa 2006. Okuva mu mwaka gwa 2001 okutuuka mu mwaka gwa 2006, yaweerezaako nga minisita omubeezi ow'ebyamawulire n'ebiweerezebwa ku mpewo. Yazzibwa mu kifo ky'obwaminisita w'amawulire mu kukyusakyusa mu baminisita okwakolebwa nga 13 Gatonnya 2005. Mu kukyusakyusa mu baminisita okwakolebwa mu Gwomukaaga gwa 2006, yalondebwa nga minisita omubeezi ow'empisa mu woofiisi y'omumyuka womukulembeze w'eggwanga Mu Gwokusatu gwa 2011, yawangulwa ku kifo kye eky'obubaka bwa paalamenti era n'alekulira ku ky'okubeera minisita.
Ebimukwatako ng'omuntu
James Nsaba Buturo mufumbo ne Edith Buturo. Wa kibiina ky'ebyobufuzi ekya National Resistance Movement. Kigambibwa okubeera nti ayagala nnyo okusoma n'ebyobufuzi..
Beenie Gunter
Baguma Crescent, gwebasinga okumannya nga Beenie Gunter, munayuganda akuba ennyimba ekika kya 'reggae dancehall', ng'asinga kumannyikwa olw'oluyimba lwe olwasinga okukwata abantu omubabiro lwebayita Pon Mi ne Olina Work, nga kunkomerero y byonna yakola oluyimba n'omuyimbi okuva e Nigerian gwebayita Skales. Yafulumya olutambi lwe okuva mu situdiyo olwaliko ennyimba 25 olwa No Fear mu 2019 nga kuliko abayimbi nga Skales ne Lydia Jazmine.
Emirimu gye
Gunter yakwata oluyimba lwe olwali lusooka lwebayita ' No Offence' n'omufulumya waazo Emon owa situdiyo eyitibwa South Side n'afulumya wansi wa kampuni eyitibwa Jahlovd Label mu 2013. Oluvannyuma yakola naatekateeka vidiyo z'e Uganda wamu n'okuzikwata Sasha Vybz wansi wa kampuni ewandiika abayimbi eyitibwa Savvy Music label okutuusa nga 2015, bweyeegata ku kampuni endala ewandiika abayimbi gyebayita Stain. Yakwata oluyimba lwebayita Lose Control wansi wa kampuni ya 'Stain record label', ate oluavnnyuma mu mwaka gwo, n'ayabulira aba Stain okutandikawo kampuni ye empya ewandiika abayimbi, eyitibwa 'Guntalk City Movement'. Beenie Gunter yagoberera okukola obulungi kw'oliyimba lwa ' No Offence' n'olulala lwebayita Tubayo lweyakwata ng'ali mu kibuga ky'e Mbarara ng'agenze okuyimbira abantu.
Gunter yafulumya ennyimba ez'ediringana nga Seekle Down, Commando, Pon Mi fng'ali ne Dj Slickstuart, Dj Roja n'omuyimbi okuva e Nigeria Skales ne Olina Work nga uno yali ne Skales, wabula nga yasinga kuganyulwamu n'okumannyikwa n'oluyitibwa Pon Mi ne Olina Work. Olina Work lwasinga okumannyikwa eri abawagizi bbe nga n'abayimbi abalala baalukonako nga Bobi Wine mu luyimba lwe olwakwata abantu omubabiro lwebayita Kyarenga.
Mu 2017 Ogwekumineebiri, Beenie Gunter yaangula engule ya 'Buzz Teenz Awards' ey'okubeera omuyimbi wa 'Teeniez Dancehall' ow'omwaka n'okubeera n'oluyimba olwali lwokya olwa  'Teeniez Hottest Dancehall Song  oluyitibwa Pon Mi, n'alondebwa ne kubaali bagenda okuvuganya ku bayimbi abasajja abaali mbeera ez'omulembe n'okwambala mu mwaka mu mpaka z'emisono mu 2018  eza Abryanz Style and Fashion Awards.
Yafulumya olutambi lwe olwali lusooka okuva mu situdiyo nga kuliko ennyimba 25 lwebaali bayita ' No Fear' nga 26 Ogwomunaana mu 2019 ku kabaga k'okuwuliriza aka Talent Africa. Ku lutaambi luno, Gunter fyalinamu abayimbi nga Lydia Jazmine, A Pass, The Mith, Big Trill n'omunayigeria  Skales nga bonna baalimu neera. Abayimbi bonna abaalimu baaliyo ku kabaga k'okuwuliriza kano kwebaali balufulumiza.
Anderson County, Texas
Anderson County, Texas ye ssaza erisangibwa mu ssaza ly’e Texas mu nsi ya United States of America.
Boniface Abel Sikowo
Mu 2017, yavuganya mu mpaka z'abasajja ez'okubuuka obusenge n'okulinya mu mazzi eza mmita 3000 mu mpaka za 2017 World Athletics Championships ez'ategekebwa mu kibuga London, ekya United Kingdom.
Mu 2019, y'akiikirira Uganda mu mizannyo gya 2019 African Games egyateekebwa mu Rabat, Morocco. Y'amalako emisinde gy'abasajja egy'okubuuka obusenge n'okuddukira mu mazzi egya mmita 3000 n'amalira mu kifo ky'akutaano.
Randall County, Texas
Randall County, Texas ye ssaza erisangibwa mu ssaza ly’e Texas mu nsi ya United States of America.
Andrews County, Texas
Andrews County, Texas ye ssaza erisangibwa mu ssaza ly’e Texas mu nsi ya United States of America.
Rains County, Texas
Rains County, Texas ye ssaza erisangibwa mu ssaza ly’e Texas mu nsi ya United States of America.
San Jacinto County,Texas
San Jacinto County,Texas ye ssaza erisangibwa mu ssaza ly’e Texas mu nsi ya United States of America.
Namaganda Susan
Namaganda Susan (eyafa mu mwaka gwa 2015) yali munnabyabufuzi wa Uganda eyalondebwa mu Ppaaliyamenti ya Uganda ey'omwenda okukiikirira disitulikiti y'e Bukomansimbi. Yafuuka omubaka omukyala eyasooka owa Bukomansimbi mu ppaaliyamenti mu mwaka gwa 2011 oluvannyuma lw'okutondebwawo kwa disitulikiti eyo mu mwezi Gwomusanvu (Kasambula) mu mwaka gwa 2010.
Obuyigirize bwe
Yasomera ku St. Mary of Lourdese primary school, ne Mengo Senior School. Susan yafuna ebbaluwa ya ssiniya eyookuna (UCE) mu Christ the King Bulinda mu mwaka gwa 2002 bwe yali tanneegatta ku St. Andrew Kagwa ne Daniel okusoma eddaala lya "A". Yasoma bya ttekinologiya (ICT) era ng'alina ddiguli mu Cisco Certified Network Associate gye yafunira mu ddiguli ya ttekinologiya (Information Technology) mu mwaka gwa 2006. Mu mwaka gwa 2008, yafuna ddipulooma mu Cisco Certified Network professional okuva mu Ssettendekero e Makerere.
Obulamu bwe
Namaganda yazaalibwa nga ennaku z'omwezi 10 Ogwokuna (Kafuumuulampawu), 1984, nga yazaalibwa omugenzi Simon Peter Kamala ne Elizabeth Sserunkuma Bbosa. Mu mwaka gwa 2015, Susan yafiira mu ddwaliro e Nakasero oluvannyuma lw'okufuna akabenje k'emmotoka e Mpanga, mu disitulikiti y'e Mpigi ku luguudo lw'e Masaka bwe yali nga agenda e Kampala mu lutuula lwa Ppaaliyamenti. Okusinziira ku muwandiisi w'ekibiina kya Democratic Party, Innocent Katerega, akabenje kaaliwo nga ennaku z'omwezi 11 Ntenvu, mu mwaka gwa 2015 wakati wa ssaawa musanvu (7) ne munaana (8) nga obudde bukya mu kibira ky'e Mpanga okumpi n'akabuga k'e Mpigi. Susan yasigalawo n'abaana basatu nga mw'otwalidde n'omwana omuwala ow'emyezi omusanvu. Namaganda yali mukyala w'omubaka wa ppaaliyamenti owa East African Legislative assembly, Mukasa Mbidde eyamuwasa mu mwezi gwa Ntenvu mu mwaka gwa 2012 mu mbaga ey'obuwangwa emanyikiddwa nga (Kwanjula) eyakolebwa mu maka ga bazadde ba Susan mu kyalo ky'e Kisojjo, mu ggombolola y'e Kibange, mu disitulikiti y'e Bukomansimbi. Kyokka, Mukasa Mbidde, oluvannyuma yayanjulwa muganzi we, Fiona ku mukolo gw'obuwangwa bw'Ekinyarwanda.
Obulamu bwe mu byobufuzi
Mu ppaaliyamenti ey'omwenda, Susan yaweereza ng'omubaka omukyala mu ppaaliyamenti nga ali ku kkaadi y'ekibiina kya Democratic Party (DP). Susan yayingira ebyobufuzi mu mwaka gwa 2010 oluvannyuma lw'okuweerezaako ng'omukulembeze mu Egy Trading and Engineering Ring e Bugolobi. Bwe yali mu Ppaaliyamenti mu mwaka gwa 2011, Susan yaweerezaako ng'omumyuka wa ssentebe omukyala ow'ekibiina kya DP mu ggwanga lyonna okuva mu Kasambula w'omwaka gwa 2015, yaliko mmemba wa Parliamentary Scripture Union era n'abeerako omuwandiisi omuteesiteesi ow'ekibiina kya DP mu Bukomansimbi.
Yaweerezaako nga mmemba ku kakiiko ka ssaayansi ne ttekinologiya ate ne ku kakiiko k'ebyobulimi, obulunzi n'ebyobuvubi. Yafuuka ensonga bwe yalwana ennyo ku bbeeyi y'ebirime era bw'atyo n'akazibwako erinnya lya bbeeyiyabirime. Nga wayise ennaku nnya nga Susan amaze okufa, Veronica Nanyondo yafukibwako amafuta n'alondebwa ng'omusika wa Susan mu byobufuzi era nga kino kyaliwo mu boomunju mu kuziika kwa Namaganda. Nanyondo yavuganya mu kifo kya mwannyina ku Democratic Party (DP) era nga 18 Ogwokubiri, 2016, yalondebwa mu ofiisi n'awangula abalala bataano.
Mu kulaba kw'omulambo gw'omugenzi Susan Namaganda ogwalindiridde mu Palamenti, omubaka wa Rwampara, Vincent Kyamadidi yagamba nti eggwanga lyafiirwa munnabyabufuzi ow'amaanyi eyali akyalina bingi eby'okuwa abantu be.
Angelina County, Texas
Angelina County, Texas ye ssaza erisangibwa mu ssaza ly’e Texas mu nsi ya United States of America.
Betty Oyella Bigombe
Betty Oyella Bigombe, Bangi gwebamanyi nga Betty Atuku Bigombe (yazalibwa enaku zomwezi 21 mu mwezi gwa mukulukusa bitungotungo mu mwaka gwa 1952), yawerezako nga Senior Director for Fragility, Conflict, and Violence ku Banka yensi yoona okuva 2014 okutusa 2017. Yalondebwa ku kifo kino mu sebo aseka wa 2014.
Okuva mu Muzigo wa 2011 okutusa sebo aseka wa 2014, yali minista w'eby'amaazi. Yalondebwa ku kifo kino enaku zomwezi 27 muzigo 2011. mu budde bwe bumu yali awereza ng'omubaka omukyala owa disitulikiti ye Amuru. Yalekulila ebifo byombi nga 1 sebo aseka 2014.
Ebyafayo n'okusoma kwe
Betty Bigombe bamuzalira mu Amuru District, ng'enaku z'omwezi 21 mu mwezi gwa mukulukusa bitungotungo mu 1952, nga Amuru ekyali ekitundu ku Acholi Disitricti. yali omu ku baana kumi n'omu aba Kitaawe eyali omusawo. bigome mu'choli. Yasomera Gayaza High School siniya essoka paaka ku y'okuna mu mwaka gwa 1968 namala neyegata ku Trinity College Nabbingo gyeyasomera siniya ey'okutano ney'omukaga mu 1970.
Gyenvudde'we mu kukola
Okuva 1981 okutusa 1984, yali akola ng'omuwandisi wa kampuni w'ekitongole kya Uganda ekikwasaganya eby'okusima ebintu eby'omuwendo ekya   Uganda Mining Corporation'' '.
Okuva 1986 okutusa 1996, yawereza ng'omubaka wa palamenti ya Uganda. Mu 1988, yalondebwa okuba minista w'ensonga z'amambuka ga Uganda (State Minister for Northern Uganda), ekyamwetagisa okutandika okubera e' Gulu, ekibuga ekikulu mu mambuka ga Uganda.
Enteseganya zino zamala nezigana mu 1994 okulwana nekudamu. Kyatwala emyaka kumi okudamu okulowoza ku kuzawo emirembe.
Ng'amaze emyaka kumi mu palamenti, okuva 1986 okutusa 1996 yalemerelwa okuwangula ekifo ky'omubaka wa Gulu Municipality awo nava mu by'okukolera Gavumenti. Mu 2011, yada mu by'obufuzi bwe yawangula ekifo ky'omubaka omukyala owa Disitulikiti ye Amuru n'gali ku kakonge k'ekibina ky'ebyobufuzi ekya National Resistance Movement (NRM).
Mu 1997, ng'amaze okutikirwa ku Harvard, yawebwa omulimo ku Banka yensi yoona (World Bank) mu Washington, DC, ng'akola nakabinja akavunanizibwa ku mbera ng'olutalo luwedde (Senior Social Scientist with the Post-Conflict Unit). Yamala nawereza nga, kakensa eyebuzibwako owekiwayi kya Banka eno ekivunnizibwa ku kukuma ennkolagana n'abantu wamu n'oku kulakulanya omuntu. Mu 1999 ne 2000, Bigombe yali awa amagaezi g'obukugu eli Carter Center mu kutabaganya Gavumenti za' Yuganda ne Sudan.
Mu Mukutulansanja wa 2004, mu kitta bantu kya  Barlonyo massacre , Bigombe yaava ku Banka yensi yoona nakomawo mu Uganda okugezako okuzawo enkolagana y'okuleta obutebenkevu. Okuva Mugulansigo wa 2004 okutusa 2005, Bigombe yeyali omutabaganya owokuntiko wakati w'abayekera ba Lord's Resistance Army wamu ne Gavumenti, nga yatekamu neku'sente zze ng'omuntu okugula ebbimu ku byali byetagisa okulaba nti enteseganya zino zibelawo. Olukkiko olwasembayo lwabawo ng'enaku zomwezi 20 Kafuumuulampawo 2005 twelwavamu ebyali bisubirwa, Wabula okutabaganya kuno Bigombe kweyagezako okukola kutunulirwa ng'okwatekawo omusingi  gw' entesaganya za 2006–2007 ezzali mu Juba, okwakulemberwamu Gavumenti ya South Sudan. Entesaganya zino zaagwaa butaaka oluvanyuma lwa Joseph Kony okugana okusa omukono ku ndagano y'eddembe ku ddakkika esembayo.
Mu 2006, yadayo mu Amerika nawereza ng'omukungu (Senior Fellow) wa US Institute of Peace mu Washington DC). Yamala nalondebwa ng 'omukungu owenjawulo owa, Woodrow Wilson International Center for Scholars. Mu 2007, yawangula engule ya Peacemakers in Action okuva mu Tanenbaum Center for Interreligious Understanding.
Yalondebwa nga Ssentebe w'ekitongole kya Gavumenti ekidukanya ebyamuwulire ne technologiya ekya (National Information and Technology Authority in Uganda (NITAU) mu 2009.
Mu Muzigo wa 2011,Bigombe Yalondebwa President Yoweri Museveni okuba minista w'eby'amazi, ekifo kyeyasigalamu paaka sebo aseka wa 2014, lweyalekulila ekifo kino nagenda okukola ne Banka yensi yoona.
ebimukwatako ebirala
Betty Bigombe yali mukyala w'omukungu/ambasada wa Yuganda e Japan. Alina abaana babiri; Pauline ne Emmanuel. Asobola okwogera enimmi nnya(4) okuli; Olucholi, Oluzungu, oluswayili wamu n'olu'Japan.
Aransas County, Texas
Aransas County ye ssaza erisangibwa mu ssaza ly’e Texas mu nsi ya United States of America.
Simon Ayeko
Simon Ayeko (yazaalibwa nga ng'ennaku z'omwezi10 omwezzi ogw'okutaano mu mwaka gwa 1987) Munnayuganda omuddusi w'embiro empanvu era nga kafulu mu kudduka mita enkumi satu ezimanyiddwa nga steeplechase. Yawangulako omudaali gwa gold mu mpaka za Military World Games ez'omwaka gwa 2011. Yaakakiikirira Uganda emirundi ebiri mu mu mpaka z'emisinde ez'ensi yona ezimanyiddwa nga World Championships in Athletics mu mwaka (2009 ne 2011) n'eza IAAF World Cross Country Championships empaka z'emisinde gi mubunabyalo mu mwaka (2006,2011).
John Akii-Bua
John Akii-Bua (3 Ogwekkuminebiri 1949 – 20 Ogwomukaaga 1997) yali muddusi wa Uganda omubuusi w'obusenge era omuwanguzi w'emisinde gino eyasooka mu ggwanga lye Uganda ne Afrika okutwaliza awamu. Mu 1986, yeyawangula omudaala gwa ffeeza ogw'emisinde gya Olympic Order.
Ebimukwatako
Akii-Bua yakuzibwa mu famire y'abaana 43 okuva mu taata omu n'ebakyala munaana, Akii-Bua yatandika emisinde nga muddusi w'embiro enyimpi ez'okubuuka obusenge naye yalemererwa okuyitamu okugenda mu misinde gya 1968. Nga atendekebwa omutendesi enzalwa ya bungereza Malcolm Arnold, yaddizibwa ku misinde gy'okubuuka obusenge mu mmita 400. Oluvanyuma lw'okumalira mu ky'okuna mu mizannyo gya 1970 Commonwealth Games n'okuddukira mu budde obw'edakiika 1971, ssi yeyayagalwa ennyo mu misinde gya 1972 Summer Olympics mu Munich, olw'obutaba n'abumanyirivu mu kuvuaganya. ng'ebyo bizze ku bbali, empaka ezo yeziwangula era nateekawo likodi y'ensi yonna ey'eddakiika 47.82 newankubadde yaddukira mu lukuubo lw'omunda. Yasubwa empaka za 1976 Olympics era n'okubisana n'omuddusi wa Amerika Edwin Moses olw'okwegolima okwaliwo mu Uganda n'ensi endala ez'omu Afrika.
Ng'omukwasi w'amateeka, Akii-Bua y'alinyisibwa eddaala omukulembeze w'eggwanga Idi Amin era n'aweebwa ennyumba ng'ekirabo olw'obukugu bwe mu misinde. Gavumenti ya Amin bweyagibwawo, yagenda ne famire mu Kenya olw'okutya okulabibwa nga eyali akolagana n'omulabe era nga kino ky'ava ku ye okuba mmemba w'ekika ky'aba Lango, nga abangi kubbo baali baatulugunyizibwa Amin, wabula Amin ye yalaba Akii-Bua ng'ekyokulabirako ekirungi eky'aba Lango. Mu Kenya, yateekebwa mu nkambi y'ababundabunda era okuva eyo, yagyibwayo kkampuni y'engato zeyali ayambala eya Puma era n'abeera mu Germany. Yakolera Puma emyaka 3–4. Yakiikirira Uganda n'ate mu misinde gya 1980 Summer Olympics. Oluvanyuma yakomawo mu Uganda n'afuuka omutendesi.
Akii-Bua y'afa ssemwandu, ku myaka 47, n'abaana bakawonawo kkuminomu. Yaziikibwa mu kitiibwa. Kizibwe we musambi wa mupiira mu mawanga g'ebulaaya David Obua, ne mugandawe Lawrence Ogwang yavuganya mu kubuuka okukolebwa ku musenyu okuyitibwa long jump ne triple jump mu misinde gya 1956.
Ekigambo kya "akii-buas" ky'atuuka okutegeeza "okudduka" mu Uganda.
Ebijuliziddwamu
<references group="" responsive="1">
Tom Green County, Texas
Tom Green County, Texas ye ssaza erisangibwa mu ssaza ly’e Texas mu nsi ya United States of America.
Brown County, Texas
Brown County, Texas ye ssaza erisangibwa mu ssaza ly’e Texas mu nsi ya United States of America.
Ekkomera ly'e Kitalya
Kitalya Maximum Security Prison kkomera elikuumibwa obutirbiri nga ly'abaami n'abakyala mu Uganda.
Endagiriro gy'elisangibwa
Ekkomera lino lisangibwa ku kyalo Kitalya, mu Ssaza ly'e Busiro, Disitulikiti y'e Wakiso, okuva ku luguudo lwa Kampala-Mityana, ze kilomita 62 (39 mi) mu Bukiikakkono bwobuggwanjuba bw'ekkomera lya Luzira Maximum Security Prison. Ziringa kilomita 54 (34 mi) Bukiikakkono bwobuggwanjuba bwa masekkati ga Disitulikiti y'ebyobusuubuzi eya Kampala, Kibuga kino ky'ekisinga obunene mu Uganda. Kodinentisi z'ekkomera lya Kitalya Maximum Security Prison ziri 0°26'13.0"N, 32°13'36.0"E (Obukiika:0.436944; Obusimba:32.226667).
Eby'okumanya ku kkomera lino
Ambitious Construction Company Limited y'e Kkampuni eyaweebwa omulimu gw'okuzimba ekkomera lino ku muwendo gwa ssente gwa buwumbi bwa Uganda 18.3  (obukadde bwa Doola $5.5 mu Gwomusanvu 2016). Ekkomera lino lyagendererwamu okuwewula ku mujjuzo ogw'ali mu Luzira Maximum Security Prison. Okuzimba kusuubirwa okuggwa mu 2018.
Okuzimba kwakomekerezebwa mu Gwokubiri 2020. Wabula ng'ekkomera lino telinnafuna basibe, abakozi abaali bagenda okukolera mu kkomera lino mwalimu ne Onesmus Bitaliwo, nga ye kalabaalaba, nga asuubirwa okulawuna amakomera amalala ebulaaya okw'ongera okuyiga butya amakomera bwegaddukanyizibwa.
Ekkomera ly'etaaga okuteekebwamu ebibajje, ebitanda, n'ebikozesebwa mu kukuuma omuli kamera ezikwata ebifaananyi eza closed-circuit television (CCTV) n'ebikozesebwa mu kwekennenya. Kitalya egambibwa kubeera n'emitendera gy'obukuumi mukaaga egikwatibwako n'egyamasanyalaze.
Facilities
Ekkomera lino eppya lirina ebisulo eby'abonna, obusenge 30 obw'omuntu kinnomu, oluuyi lw'obujjanjabi nga waliyo n'eddwaliro. Lirina ekiyungu ekirimu ebintu eby'omulembe era ebikekkereza amasanyalaze. Ebifo ebirala eby'omugaso mulimu ekifo awakyalirwa, awawulibwa omuntu singa ab'asangiddwa n'ekilwadde eky'obulabe. Lirina n'ekifo aw'azannyirwa emizannyo omuli ekisaawe ky'omupiira gw'ebigere, ekisaawe ky'ensero, akasaawe ka tenesi. litudde ku bugazi bwa yiika 5 (2 ha) ez'ettaka, eky'esuliridde mu kyalo.
Ebijuliziddwamu
<references group="" responsive="1">
Somervell County, Texas
Somervell County, Texas ye ssaza erisangibwa mu ssaza ly’e Texas mu nsi ya United States of America.
David Bahati
David Bahati (yazaalibwa nga 8 Ogwomukaaga 1973) Munnayuganda omubazi w'ebitabo era munnabyabufuzi. ye Minisita omubeezi ow'ebyensimbi mu Kabinenti ya Uganda. Yalondebwa mu kifo ekyo mu kulondebwa kwa Kabinenti empya nga 1 Ogwokusatu 2015, nga adda mu bigere bya Matia Kasaija. Mubaka mu Paalamenti owa Ndorwa West, mu Disitulikiti y'e Kabale, mu Paalamenti ya Uganda era nga memba w'ekibiina kya National Resistance Movement, ekibiina ekiri mu buyinza. Mukulembeze w'ekibiina kya Scout Board of Uganda.
Emisomo gye
Bahati yafuna Diguli eya Bachelor of Commerce okuva ku Yunivasite y'e Makerere, ne Diguli ya Master of Business Administration okuva mu Cardiff University, Satifikeeti ya strategic management okuva mu Wharton School ku University of Pennsylvania, Satifikeeti mu bukulembeze bwa kakuyege okuva mu ttendekero lya Leadership Institute, era ne Dipuloma mu business English okuva ku Manchester Business School. Carl Cooper, eyali omulabirizi wa St. Davids, yagamba nti, "kyali kirungi nnyo okukizuula nti Omubaka wa Paalamenti, Mr David Bahati, naye alina Diguli ey'okubiri okuva mu University of Wales era yali amaze akaseera nga asomera mu Cardiff. Wales’ okwetabamu oluusi kugaziyira ddala wala n'okusinga bwe tukiraba." Nga tannayingira bya bufuzi, Bahati yeyali akwasaganya ensimbi mu Uganda's Population Secretariat.
Okwanjulwa kw'ebbago eriwakanya ebisiyaga mu Uganda
Sharlet yaleeta ekiteeso nti etteeka eryo lyajja olw'okuba Bahati y'ali mmemba mu kibiina ky'Abakristaayo ekya The Family. Yayatula nti Bahati yasoooka ne yeesonyiwa ekirowoozo ky'etteeka (mu kaseera ako lyalimu okuttibwa kw'abakabasanya abasiyazi, abaliko obulemu, oba abasajja alina akawuka akaleeta mukenenya) mu kiseera ky'ekyenkya eky'ensi yonna mu 2008. Bob Hunter, mmemba owa Famire, yawa emboozi y'akafubo eri aba NPR mu Gwekkumineebiri 2009 omwali okusiima enkwatagana ya Bahati naye y'akakasa nti tewali Mumerika awagira tteeka eryo. Amawulire g'etteeka ku busuyazi bwe gaatuuka ku bazungu, Bahati yagaanibwa okwetaba mu lukiiko lwa 2010 U.S. National Prayer Breakfast.
Bahati yabuuzibwa Rachel Maddow mu Gwekkuminebiri 2010. Bahati yagamba nti miliyoni 15 eza Doola zaaweebwayo mu Uganda okuwandiisa abaana. Bwe kyafulumizibwa Maddow obukoddyo "bw'okuwandiisa", ky'alaga nti "Bagenda ku ssomero, ne babasomesa, nga babasikiriza ne ssente, okubakema okuyingira mu kikolwa kino". Bahati yakakasa nti obutambi busaasanyibwa mu Uganda obugamba nti "omusajja okwebaka ne musajja munne tekirina buzibu," obwa kozesebwanga "okuwandiisa". Maddow kino y'akiwakanya, ng'agamba nti "abasiyazi okuwandiisa kw'abaana nzikiriza y'abulijjo mu mawanga gonna agateesa ku tteeka eryp nga bwe lyaleetebwa mu Uganda." Bahati yakinogaanya nti ebbago lye yaleeta lijja kuyita mu mitendera emituufu egya Uganda era kijja kukubaganyizibwako ebirowoozo. Okwongerezaako kw'ekyo, Bahati alina okukkiriza nti Americaerina okuwa ekitiibwa obuyinza bw'ayo era ne mu tteeka lya Uganda lijja kukola ku Bannayuganda bokka.
Nga 20 Ogwekkumineebiri, 2013 Paalamenti ya Uganda yayisa etteeka lya Uganda Anti-Homosexuality Act, 2014 n'ekibonerezo ky'okutta nga kisikiziddwa okusibwa amayisa.
Etteeka lino ly'assibwako omukono Pulezidenti wa Uganda nga 24 Ogwokubiri 2014. Nga 1 Ogwomunaana 2014, however, the Kkooti etaputa Ssemateeka wa Uganda yayisa nti etteeka lyali teryayita mu mitendera emituufu.
Bosque County, Texas
Bosque County, Texas ye ssaza erisangibwa mu ssaza ly’e Texas mu nsi ya United States of America.
Ekkomera ly'e Luzira
Luzira Maximum Security Prison kkomera elirina obukuumi obw'ekika ekya waggulu nga ly'abaami n'abakyala mu Uganda. Okuva mu Gwomusanvu 2016, ly'ekkomera lyokka erisinga obukuumi mu ggwanga nga lisuza abantu abasibiddwa amayisa n'abasaliddwa ogw'okuttibwa.
Endagiriro we lisangibwa
Ekkomera lisangibwa Luzira ku muliraano gwa Divizoni y'e Nakawa mu Bukiikaddyo bw'obuvanjuba bw'ekibuga ekisinga obunene era ekikulu ekya Uganda Kampala. Ekkolera liri kilomita 10 (6 mi) mu Bukiikaddyo bw'obuvanjuba okuva mu Disitulikiti y'ekibuga ekikulu. Ennamba kw'oyinza okukeberera ekkomera lino ziri 0°17'59.0"N, 32°38'26.0"E (Obukiika:0.299735; Obusimba:32.640556).
Eby'okumanya ku kkomera lino
Ekkomera lino lisuza abantu abasingiddwa omusango, abasaliddwa ebibonerezo n'abo abalinda okugasimbagana n'omulamuzi. Lirina oluuyi lw'abakazi n'olw'abasajja. Era lirina abantu abaaslirwa ogw'okufa abakunukkiriza mu 500 abasajja n'abakazi. Pulojekiti y'okutereeza ekkomera lino yakolebwa nga mwalimu okuliteekamu amadirisa, amataala, okutereeza amazzi, okuleeta ebibaje, emifaliso n'engoye ez'ekika kya linen nga ekimu ekiri mu Pulojecti y'amakomera ga Africa. Ekkomera lirina etterekero ly'ebitabo eririmu ebitabo ebisoba mu 7,000 oukva mu Bungereza.
Prison management
Mu Luzira, abasibe baweebwa obuvunanyizibwa obw'enjawulo okufaanaganako n'amakomera g'omubungereza ne Amerika. Abasibe baweebwa obuvunanyizibwa okukuuma obumu n'omutindo mu biwayi byabwe mwebabeera, omuli okilma n'okukungula emmere, okufumba n'okugabula mu kkomera lyonna. Okuyiga kukubirizibwa nnyo saako n'okuyigiriza mu basajja naddala obukugu mu kubajja n'ebirala. Abasibe abali e Luzira babalirwa mu ttundu lya 1:35, okugerageranya ku 1:15 mu Bungereza. Enneyisa y'obukambwe n'okutuusa obulabe ku balala tekkirizibwa mu basibe. Omuwendo gw'ebikolwa by'okuzza emisango emirala mu abasibe b'e Luzira guli wansi wa 30 ku buli kikumi okugerageranya ku gwe Bungereza oguli mu 46 ku buli kikumi ne Amerika ng'eli ku bitundu 76 ku buli kikumi.
Omuwendo gw'abasibe be likuuma
Ekkomera lino ly'azimbibwa nga lisobola okukuuma abasibe 1,700, wabula lisuza abasibe 8,000. Nga 27 Ogwomunaana 2014, ku lunaku lw'okubala abantu mu Ggwanga lyonna mu 2014, ekkomera lyali lisuza abantu 6,336; nga 3,373 baali mu kkomera eddene elirina obukuumi obw'amaanyi, 1,495 baali mu kkomera lya Murchison Bay, n'ekkomera lya and Kampala Remand lyalina abasibe 1,040. Ekkomera ly'abakazi ery'e Luzira ly'alina abasibe 400 n'abaana 28. Gavumenti ya Uganda erina enteekateeka ez'okugaziya ekkomera lino okwongera ku bugazi bw'alyo okusobola okutuuka ku busobozi bw'abasibe 10,000. Okutuusa mu mwezi Gwomukaaga 2017, ekkomera lino ly'alina abasibe 8,500.
Innocent Wafula
Innocent Esimu Wafula (eyazaalibwa nga 1 Ogwokuna 1998) munnayuganda omuzannyi w'omupiira gw'ebigere azannya ng'omuzibizi mu ttiimu ya KCCA FC ne ttiimu ya Uganda ey'eggwanga.
Omupiira gw'ensimbi
Wafula yeegatta ku Chemelil Sugar mu 2014 era n'alwana ne Muhoroni Youth nga 22 Ogwokubiri 2014. Chemelil Sugar yawangula 2 China 0 ate Wafula n'awa obuyambi. Yateebera Chemelil ggoolo ye esooka knga bazannya ne Tusker nga 23 Ogwokuna 2014 ku Ruaraka Stadium Nairobi.
Wafula yeegatta ku Gor Mahia mu 2015 ng'ava mu Chemelil Sugar. Ku mulundi gwe yasooka okuzannyira KCB yawangula omupiira era omupiira ne guggwaako nga 1 -0. Mu Janwali 2017 yassa omukono ku ndagaano empya ey'emyaka ebiri ne Gor Mahia. Nga 17 Ssebutemba 2017, Wafula yawangula omupiira gwa Gor Mahia ku SoNy Sugar mu kisaawe ky'eggwanga ekya Nyayo era Gor Mahia yawangula ekikopo kya Kenyan Premier League eky'omulundi ogw'ekkumi n'ettaano n'awangula omulundi ogw'okusatu.
Wafula yeegatta ku Vipers SC mu Janwali 2019 n'ateeka omukono ku ndagaano y'emyaka esatu.
Bandera County, Texas
Bandera County, Texas ye ssaza erisangibwa mu ssaza ly’e Texas mu nsi ya United States of America.
Innocent Wafula
Omupiira gw'ensimbi
Wafula yeegatta ku Mbarara City FC mu Janwali 2021 okuva mu Vipers SC ku ndagaano y'omwaka gumu. Yasooka kuzannyira mu mpaka za MYDA nga 13 Ogwokuna 2021.
Nga 24 Ogwomunaana 2021, Wafula yassa omukono ku ndagaano y'omwaka gumu ne KCCA FC.
Ttiimu y'eggwanga
Wafula yasooka okuzannyira ttiimu y'eggwanga lya Uganda nga 6 Ogwomwenda 2021 ng'alwana ne Mali mu mpaka za World Cup Qualifiers eza 2022 bwe yajja mu kifo kya Emmanuel Okwi mu ddakiika 69. Omupiira gwabadde mu St Mary's Stadium-Kitende era ne guggwaako 00.
Obulamu bwe
Wafula yazaalibwa Bwire Ogutu ne Mary Omoding abaava mu disitulikiti y'e Busia.
Archer County, Texas
Archer County, Texas ye ssaza erisangibwa mu ssaza ly’e Texas mu nsi ya United States of America.
Presidio County, Texas
Presidio County, Texas ye ssaza erisangibwa mu ssaza ly’e Texas mu nsi ya United States of America.
Palo Pinto County, Texas
Palo Pinto County, Texas ye ssaza erisangibwa mu ssaza ly’e Texas mu nsi ya United States of America.
Armstrong County, Texas
Armstrong County, Texas ye ssaza erisangibwa mu ssaza ly’e Texas mu nsi ya United States of America.
Reeves County, Texas
Reeves County, Texas ye ssaza erisangibwa mu ssaza ly’e Texas mu nsi ya United States of America.
Davis Kamoga
Davis Kamoga yazaalibwa nga 17 omwezi ogw'omusanvu mu 1968 nga munayuganda omuddusi avuganya mu mita 400. Yawangula omudaali gw'ekikomo mu mpaka za 1996 eza Summer Olympics ezaali mu Atlanta, Georgia.
Caldwell County, Texas
Caldwell County, Texas ye ssaza erisangibwa mu ssaza ly’e Texas mu nsi ya United States of America.
Davis Kamoga
Mu 1997, yawangulira Uganda omudaali ogwaali gusooka mu mpaka z'ensi yonna ogwaali ogwa feeza mu 1997 World Championships mu Athens mu saawa ye ng'omuntu gyeyali adduse eya sekonda 44.37. Eno likodi ya ggwanga lyonna ng'era emuteeka mu kifo kya kuna munsengeka za Afrika, ng'ali mabega wa Innocent Egbunike, Samson Kitur ne Charles Gitonga.
Akello Judith Franca
Okusoma kwe
Mu mwaka gwa 1993, yatuula ebibuuzo bya P.7 ebya P.L.E ku somero lya Lacek-Ocot Primary School. IMu mwaka gwa 1997, yaweebwa satifikeeti y'okubeera nga yali asome eby'okubeera omusomesa okuva kusomero lya Atanga S.S. oluvannyuma yeegata ku Sacred Heart S.S. mu disitulikit y'e Gulu gyeyatuulira S.4, oluvannyuma n'amaliriza mu mwaka gwa 1999. Alina diguli mu kubeera omusomesa ng'eno yagifunira ku sentekero ly'e Makerere nga yagifuna mu mwaka gwa 2004. Oluavnnyuma yaweebwa diguli ey'okubiri mu by'okudukanya eby'enfuna mu mwaka gwa 2009 okuva mu setendekero ly'e Makaerere.
Olugendo lwe mu by'obufuzi
Nga tanaba kwegata ku palamenti ya Uganda ng'omubaka wa palamenti okuva mu mwaka gwa 2006 okutuuka mu 2021, Judith yakolako ng'omubaka wa palamenti ya Uganda mu bifo eby'enjawulo. Mu mwaka gwa 2006 okutuusa 2011, yaweebwa omulimu gw'okubeera w'okumyuka kalabalaba wa palamenti akakasa ng'ababaka baloonda n'okulabikako munkiiko ezibeera ezibeera zitegekeddwa. Judith oluvannyuma yakolako nga minista ow'ekisikirize ow'eby'enjigiriza n'eby'emizannyo okuviira ddala mu mwaka gwa 2011 okutuusa mu mwaka gwa 2013. Okuva mu mwaka gwa 2013 okutuusa mu 2016, yeeyali saabawandiisi w'ekibiina ekigata abakyala mu palamenti ekya 'Uganda Women Parliamentary Association'. Wakati w'omwaka gwa 2013 ne 2016, yeeyali omukungu wa Uganda eyakiikirira nga mu palamenti y'ensi yonna eya International Parliamentary Association, oluvannyuma n'akiikirira Uganda mu palamenti egata amawanga agaali mulubu olumu ne Bungereza eya 'Commonwealth Parliamentary Association' okuva mu mwaka gwa 2016 n'okutuusa kati. Okuva mu mwaka 2017 n'okutuuka kati, Judith yakola ng'omumyuka wa ssentebe mu kakiiko ka palamenti ku by'ensonga z'eby'enfuna by'abantu mu palamenti ya Uganda.
Ebirala by'akola
Yakolako mu kakiiko k'eby'ensiimbi, okutegeka wamu n'okulakulanya eby'enfuna ne kukakiiko akakola embalirira y'eby'enfuna by'abantu mu palamenti ya Uganda, ng'ogyeko okubeera omubaka.
Obulamu bwe
Mufumbo. Ayagala nnyo okwenyigira mu by'emizannyo n'eby'okusoma.
Namaganda Christine
Namaganda Christine (yazaalibwa mu 1986) muzanyi wa chess mu Uganda. Yafuna ekifo kya Woman Fide Master mu 2015.
Omulimu
Yafuna ekifo ky'omutendesi wa fide Arbiter mu 2016. Era yagenda e Ivory Coast okutendeka abavubuka okuzannya chess. Akiikiridde Uganda mu mpaka z'ensi ez'enjawulo mu mizannyo egya CommonWealth mu Buyindi, 43rd Batumi Olympiad. Era awangudde empaka z'abakyala ez'omu kitundu, emirundi egisukka mu musanvu. Era yawangula empaka z'abakyala, Queens of Chess.
Harriet Businge
Harriet Businge (yazaalibwa nga 12 Ogwekkumi 1980) Munnayuganda, musomesa, munnabyabufuzi era mubaka mu Paalamenti.
Obuvo bwe
Busingye akiikirira abantu ba Disitulikiti y'e Hoima ng'omukyala akiikirira ekitundu ekyo mu Paalamenti ya Uganda. Yayingira Paalamenti oluvanyuma lw'okuwangula ekifo ekyo mu 2019 nga eyali amuvuganya yali Asinansi Nyakato owa Forum for Democratic Change (FDC). Memba mu kibiina kya National resistance movement, ekibiina ekiri mu bukulembeze bwa Uganda wansi wa Ssentebe HE Yoweri Kaguta Museven i, Pulezidenti wa republic of uganda Mu kwolekera okulonda okw'awamu okwa 2021, yafiirwa okukwatira NRM bendera eri Beatrice Wembabazi era ne yeesimbawo ku bwannamunugina mu kulonda okwa bonna.
Emisomo gye
Businge yatandikira emisomo gye egya Pulayimale mu Kikangara primary school gye yatuulira ebigezo bye ebyakamalirizo ebya (PLE) mu 1992, oluvanyuma yaweebwa ekifo ku Kyebambe Girls secondary school mu Disitulikiti y'e Fortportal Kabarole gye yafunira satifikeeti ya Uganda certificate of education mu 1996. Oluvannyuma yeegatta ku ttendekero ly'abasomesa eriyitibwa National teachers college eMasindi gye yatikkirwa eya bulijjo mu byenjigiriza mu 2001 era oluvanyuma yegatta ku Yunivasite y'e Nkumba gye yatikkirwa mu Bachelor of Education mu 2007.
Emirimu gye
Harriet yatandiika emirimu gye nga Dayirekita ow'essomero lya, Good Samaritan nursery and primary school mu 1995, era okuva mu 2005 okutuuka kaakano y'e Dilekita w'ekitongole kya Multi constra engineering works limited. Okuva mu 2007 okutuuka mu 2009, yakola nga Minisita w'ebyenjigiriza, abavubuka n'ebyemizannyo mu Bw'akabaka bwa Bunyoro Kitara mu Buggwanjuba bwa Uganda, ye Dayirekita ow'okuntikko ow'ekibiina kya Kabalega education fund scheme ekifo kye yalimu okuva mu 2009. Yali mukunzi w'abyabulamu mu Disitulikiti y'e Hoima mu 2011. Okuva mu Gwokutaano okutuusa mu Gwomwenda 2018, yali mubaka wa Pulezidenti owa Disitulikiti y'e Sembabule era abadde Mmemba mu Paalamenti ya Uganda okuva mu Gwomwenda 2019 okutuusa kaakano.
Obutakkaanya
Mu biseera by'okusunsulamu anaakwata bendera y'ekibiina kya National Resistance Movement(NRM) mu Disitulikiti y'e Hoima, Businge yavunaanibwa olw'okulumbagana gwe yali avuganya naye ku ky'omubaka omukyala Beatrice Wembabazi. Ekibinja ekyali kikulira kakuyege wa Businge kyalumbagana Wembabazi ku Runga landing site era newabalukawo olutalo, yavaawo n'ebisago ebyamaanyi ku mutwe era yagenda mu kkoma. Kino kyaleetera ssentebe w'akakiiko k'ebyokulonda mu kibiina kya NRM Dr. Tanga Odoi okuyimiriza mbagirawo eby'okulonda.
Christine Apolot
Christine Apolot Munnayuganda, musomesa, era munnabyabufuzi. Yali Sentebe wa Disitulikiti y'e Kumi. Yalondebwa mu kifo ekyo mu Gwomukaaga 2016. Mu 2021 yesimbawo ku kifo ky'omubaka wa Paalamenti omukyala akikirira Disitulikiti y'e Kumi wansi w'ekibiina ky'ebyobufuzi ekya National Resistance Movement ng'asomooza Amoding Monicah.
Obuto bwe n'emisomo gye
Apolot yazaalibwa mu Disitulikiti y'e Kumi. Yafuna Diguli mu busomesa eya degree in Education okuva mu Yunivasite y'e Kumi. Era alina Satifikeeti mu ma teeka eya Certificate in Administrative law fokuva mu ssomero ly'amateeka erya Law Development Centre(LDC). Okuva mu Gwokusatu 2021, yeyongerayo n'okusoma Diguli endala eya post graduate degree in Public administration ku ttendekero lya Uganda Management Institute(UMI).
Emirimu gye
Apolot yatandiika emirimu gye ng'omusomesa wa Ssekendule n'oluvanyuma n'ayingira eby'obufuzi mu mu 2016 wansi w'ekibiina ky'ebyobufuzi ekya National Resistance Movement(NRM) nga sentebe ku ddaala lya Local Council 5 (LC5) mu Kumi District. Teyakoma ku kyakubeera omukyala eyasooka okubeera Sentebe mu ttundutundu lye Teso, wabula omu ku bakyala abasatu abaali ba sentebe mu Uganda. Mu kaseere kano, ye mubaka omukyala omulonde akiikirira Disitulikiti y'e Kumi mu Paalamenti ya Uganda eya 11th.
Ebijuliziddwamu
<references group="" responsive="1">
Kyokuhairwa Kyaka Vicky
Kyokuhairwa Kyaka Viccy (yafa 2008), era amanyiddwa nga Vicky Kyaka Kyokuhairwa, yali munnabyabufuzi wa Uganda mu Palamenti ya Uganda ey'omunaana ng'akiikirira Disitulikiti y'e Isingiro. Ye kansala wa Bukanga eyasooka mu myaka egya 90.
Obulamu bw'ebyobufuzi
Kyokuhairwa yawangula okulonda kwa 2006 mu kifo ky'omukyala mu disitulikiti ye Isingiro n'obululu 94,258. eyamuddirira Kyokuhairwe Stella Masiko Kafureka yafuna obululu 10,739, ate Biriwuija Edith Mwebaze n'afuna obululu 7,571.
Mu 2008, Vicky yafa n'abafumbo awamu n'abantu abalala babiri oluvannyuma lw'emmotoka yaabwe okukoonagana ne loole ya Fuso e Rubaale ku luguudo lwa Kabale-Mbarara. Ababala abaafa kwaliko Mathias Mulumba ne mukyala we Winnie. Winnie Kyokuhairwa yali wamu ne nnyazaala we era yaweebwa ekitanda mu ddwaliro lya Nkozi.
Palamenti era yasiima Viccy. ekyatwalibwa Nnampala wa gavumenti, Kabakumba Matsiko, eyategeeza nti omugenzi yali mukozi omunyiikivu, omukyamufu era omwesigwa eri ekibiina ekifuga ekya National Resistance Movement. Vicky era yali amanyiddwa ababaka abalala ng 'omuntu yagala eby'enkulaakulana era n'ogwo mukubiriza omukulu eyali akkiririza mu bumu bw'amaka n''emirembe, omukyala ow'amaanyi, omuteesa w'amateeka omukulu eyali eky'okulabirako eri abakyala bangi mu palamenti mu nkola y'ebibiina eby'enjawulo era omusabi eyalina enkolagana ku b'enju ye n' ekitundu.
Ng'ali mu Palamenti, yaweereza ng'omubaka ku kakiiko ka palamenti ak'eby'okwerinda n'ensonga ez'omunda, eby'obugagga eb'omuttaka n'akakiiko akavunaanyizibwa ku kubalirira n'okulondoola eby'ensimbi.
Callahan County, Texas
Callahan County, Texas ye ssaza erisangibwa mu ssaza ly’e Texas mu nsi ya United States of America.
Jemimah Sanyu
Jemimah Sanyu, amanyiddwa nga Stage Gladiator, munnagandan omuyimbi, omuzannyi, omufulumya wennyimba era omutendesi waamaloboozi. Alina eddoboozi ery'amanyi era edddungi ku siteegi. Sanyu asisinkanye abantu nga President Yoweri Museveni lwe yali atongoza olutambi lwe olwa ''I am a Ugandan. Ayimbyeko naabayimbi ab'amanyi mu Africa omuli;'' Habib Koite, Navio, Joanita Kawalya owa Afrigo Band, ne Juliana Kanyomozi. awamu naabayimbi abalala ab'amanyi mu Africa.
Sanyu yali mu kifo kya 4 ku lukalala lw'ennyimba azookya olwa HiPipo charts olw'oluyimba lwe olwa Ziba Amaaso mu wiiki ey'okutaano mu 2012. Ennyimba ze endala ezaali zivuga ennyo mwalimu I am a Ugandan peaking olwali ku kifo #8 ne Kankusute ku #17. Zombi zaali mu lukalala luno mu 2011. Ennyimba zino zaazannyibwa nnyo lu mpewo zaaleediyo.
Ennyimba ze
Sanyu, omuyimbi eyalondebwa emirundi ebiri okwetaba mu mpaka za Diva Awards, yatandika okuyimba okuvaamu ssente mu 2007 bwe yeegatta ku Grayce Records. Yafuna ettuttumu mu bwangu nga kyava ku nnyimba ze zeyayimba nga mu sitayiro ya Afro pop ne dance music okusinga olweddoboozi ery'amanyi bwaba ayimba mu buliwo. Ayimba buli Lw'akuna ekiro nga pulogulaamu eno yagituuma Sanyu Talks nga akolera ku Jazzville Bugolobi nga awerekeddwako bbandi ye eya band UNIT 446.
Sanyu yoomu ku bawala abalondebwa okuyimba ku Serena Hotel ku kivvulu ekyali kiyitibwa Qwela junction ky'ebatuuma  "Divas' Junction". Yali wamu naabayimbi abalala omwali omuyimbi omukadde ali mu kibiina kya Afrigo Band omwali Rachael Magoola, Solome, Rita Sabiiti, Naava Grey, Maureen Rutabingwa, ne Sandra Suubi. Yeewuunyisa abalabi bwe yali azinira waggulu ku mmeeza nga azina akozesa obukodyo nga aka Bebe keyajja ku muyimbi Bebe Cool keyakola ku mwoleso gw'aba Miss Uganda.
Jemimah Sanyu yali mu kibiina kya Janzi Band okuva mu 2010 okutuusa 2012 nga ye muyimbi omukulu oluvannyuma lw'okuva mu Zawee Band gyeyali ayambako obuyambi ku bayimbi.
Sanyu azze ayimba mu buliwo okwetoloola Africa,om uli ne ku bijaguzo ne ku mikolo egy'ekikungu. Akoze olutambi okuli Amaaso go googera, olwamuviirako okwatiikirira mu bantu mu East Africa.
The songs include;
Okuyimba mu buliwo
Sanyu ayimbidde ku siteegi eziwerako okusanyusa abantu. Ayimbidde mu mawanga okwetoloola Africa, okusukka amawanga ga Uganda, Rwanda, Ethiopia, Kenya, ne Tanzania.
Sanyu yalondebwa okuyimba ku lunaku Lwennyimba mu nsi yonna olwa World Music Day mu 2015 mu Uganda nga ali wamu ne ba Undercover Brothers Ug, Sandy Soul, neRuyonga.
Sanyu yayimbirako:
Obulamu bwe
Jemimah abadd e aganza omufulumya wennyimba ze Legend P era baazaala omwana ow'obuwala mu Gw'okusatu, 2017. Jemimah azze nga ayimba buli week ku Sheraton Hotel ne Serena Kyigo ne siteegi endala nga akyali lubuto okutuusa lwe yazaala.
Ebijiliziddwa
<references group="" responsive="0">
Rose Mwebaza
Rose Mwebaza munayuganda awerezanga akulira ekitongole ekya Climate Technology Centre & Network (CTCN), ekitongole ekikola ku nkola eya UN Framework Convention on Climate Change (UNFCCC) Technology Mechanism, ekuddukanyizibwa ekitongole kya United Nations Industrial Development Organization (UNIDO) n'ekitongole ekya UN Environment Programme. Mwebaza era akola ng'omuwandiisi w'akakiiko akawabuzi aka UNFCCC.
Ebyafaayo n'okusoma
Mwebaza alina diguli mubyamateeka (LL.B, Hons.) okuva mu Makerere University, Kampala, Uganda. Alinane diguli ey'okubiri mu International Comparative Law ne Certificate of Academic Excellence okuva mu University of Florida, U.S.A. Yafuna diguli ey'okusatu mu by'obufirosoofo, PhD mu by'obutonde n'oby'obugagga eby'omuttaka  okuva mu Macquarie University, Sydney, Australia. Yali mukozi wa Carl Duisberg Research fellow mu World Conservation Union (IUCN).
Emirimu
Mwebaza yali musomesa mu Makerere University, gye yaweerereza nga akulira ekitongole ky'amateeka g'eby'obusuubuzi, n'omumyuuka w'omukulu w'ebanguliro ly'abayizi abasoma amateeka, Makerere University wakati wa 1997 ne 2008. Mwebaza era yaweereza ng'omuwi w'amagezi ku by'amateeka ku by'okwerinda mu kitundu ku Institute for Security Studies(ISS) mu Nairobi, Kenya. Oluvannyuma yaweereza ng'omuwi w'amagezi ku nkola z'ebitundu mu Eastern and Southern Africa ku nkyukakyuka y'embeera y'obudde mu kitongole kya Environment and Energy Group, ku United Nations Development Programme Bureau for Development Policy mu Johannesburg, South Africa. Yaweereza ng'omukulembeze w'enteekateeka mu ofiisi y'ekitundu ya UNDP mu Africa mu Addis Ababa, Ethiopia mu mawanga 47. Era yalondebwa ng'omuwi w'amagezi eri omukulembeze w'ekibiina kya African Union, gye yawa amagezi ku nsonga z'enkulaakulana ezikwata ku nkola y'enkulakulaakulana y'ekibiina kya Africa Development Agenda ne UNDPS Development Support to Africa. Dr. Mwebaza yeegatta ku bbanka era n'aweereza nga Chief Natural Resources Officer mu African Development Bank mu Abidjan, Ivory Coast. Ye mukulembeze w'ekitongole kya Climate Technology Centre & Network (CTCN), ekitongole ekikola ku nkola ya UN Framework Convention on Climate Change (UNFCCC) Technology Mechanism, ekikuumibwa era n'okuddukanyizibwa ekitongole kya United Nations Industrial Development Organization (UNIDO) n'ekitongole ky'eby'obutonde ekya UN Environment Programme mu kifo kya Jukka Uosukainen ow'e Finland eyaweereza nga CTCN Director okuva mu 2014-2019. Mu 2021, yalondebwa ng'omu ku bakazi 100 ab'amaanyi mu Afirika.
Ivan Bukenya
Ivan Bukenya (eyazaalibwa nga 1 Ogwekkuminoogumu 1991) munnayuganda omuzannyi w'omupiira gw'ebigere omutendeke. Bukenya azannyiddeko mu FC Linkoping City, Erbil FC mu Iraq, Kaizer Chiefs mu South Africa ne East Bengal FC mu Buyindi.
Omupiira gw'ensimbi
Bukenya yatandika okuzannya omupiira mu Gwomusanvu 2007 mu kiseera ky'okukyala kwa Rio Ferdinand. Yali azannyira ttiimu y'abavubuka eya Coca-Cola ey'omutendesi Mike Mutebi n'abantu nga Ibrahim Juma, Andrew Buteera ne Dennis Guma gye baazannyira abavubuka ba Proline FC. Okubeera ku ludda lwa Coca-Cola kyali kyoleka ekitone Bukenya kye yalina era yamaliriza nga yeegasse ku ttiimu y'omu Uganda Super League. Ferdinand yasanyukira nnyo ebitone bye yalaba okusobola okukola ku akademe ya Proline, era Bukenya ye omu ku baali bagenda e Bungereza okuzannya ne akademe za Manchester United ne West Ham United mu Gwekkumi gw'omwaka ogwo. Yateebanga mu Uganda Super League era yali wa bulabe mu bbanga mu kusimula amakoona n'ebisobyo ku Proline FC. Okubala omuzannyo Bukenya kwe yalina n'obusobozi bwe obw'okutambuza omupiira mu lulumba ge gamu ku maanyi ge yali asinga okuba nago mu ttiimu ya Mujib Kasule, gye yatandikira okuvaayo.
Arbil SC
Ivan Bukenya yazannyira ttiimu ya Iraq, Arbil SC mu Arbil mu liigi ya Iraq eya waggulu gye yatuuka mu mpaka za 2012 AFC Cup ne Al Kuwait era n'ayamba okuwangula ekikopo kya Iraqi Premier League ekya 201112. Nga 14 Ogwokubiri 2013 Bukenya yateeba ggoolo ey'obuwanguzi nga bawangula Al-Zawraa ku ggoolo 0-1mu kisaawe kya Al-Shaab mu Baghdad. Nga 5 Ogwokusatu 2013 yateeba ggoolo ey'okubiri mu mupiira gwe baawangula ewaka ku ggoolo 4-0 mu mpaka za 2013 AFC Cup ez'omu bibinja nga bazannya ne Al-Ahli Taizz S.C. okuva mu Yemen. Bukenya yagenda mu maaso n'okuteeba ttiimu y'emu nga 24 Ogwokuna 2013 bwe yateeba ggoolo ey'okuna mu mupiira gwe baawangula ku ggoolo 0-4. Nga 27 Ogwomukaaga 2013 yeetaba era n'ateeba ggoolo ey'okuna mu mupiira gw'ewaka gwe bakyasinze okuwangula ne ggoolo ennyingi era ogwasingamu ggoolo ennyingi mu Iraqi Premier League mu sizoni ya 2012-2013 bwe bakuba  Al-Mina'a SC 8-1 mu kisaawe kya Franso Hariri.